Asal-usul Selembaran yaiku sejarah dumadiné kalurahan Selembaran. Kalurahan Selembaran manggon ana ing Kecamatan Séréngan, kutha Surakarta, Provénsi Jawa tengah.

Nalika perang Jawa(1825-1830 M), Pangéran Dipanegara, putra Hamengku Buwana III sawijining dina methuki Pakubuwana IV ing alas sakuloné kraton. Pakubuwana IV péngin nyengkuyung perjuangané Pangéran Dipanegara kanthi cara kiasan kang diarani mimis kencana.

Tegesé pangéran Dipanegara bakal ditémbak déning PB IV, ora nganggo peluru ananging mawa redana kang awujud lembaran dhuwit gulden. Ananging cara nyerahake dhuwit mau ora langsung sak bèndhel, nanging salembar mbaka salembar. Kanthi kedadéyan mau, papan kono tekan saiki dijenengaké kalurahan Salembaran.

Rujukan